recursal/SuperWikiNEXT-32B huggingface dataset:
**தேசிய தொழினுட்பக் கழகம் , அறிவியல் கல்வி மற்றும் ஆராய்ச்சி சட்டம் 2007** (The National Institutes of Technology, Science Education and Research Act, 2007) என்பது 2007 ஆம் ஆண்டில் இந்திய நாடாளுமன்றத்தில் இயற்றப்பட்ட சட்டம் ஆகும். பின் சூன் 5, 2007 அன்று குடியரசுத் தலைவரின் ஒப்புதலைப் பெற்று 2007, இந்தியாவின் விடுதலை நாள் முதல் நடைமுறைக்கு வந்தது. தொழினுட்பக் கல்வி தொடர்பான இரண்டாவது சட்டம் இதுவாகும். இதற்கு முன்பாக இந்திய தொழினுட்பக் கழகச் சட்டம் 1961 எனும் சட்டம் இயற்றப்பட்டது.

அடிப்படைக் கோட்பாடு
-------------------

தமிழகத்தின் திருச்சிராப்பள்ளி உள்ளிட்ட இந்தியாவின் முக்கிய நகரங்களில் 17 பொறியியல் கல்லூரிகளை மத்திய மற்றும் மாநில அரசுகள் இணைந்து நிறுவியது. மேலும் பாட்னா, ரய்பூர் மற்றும் அகர்தலா ஆகிய நகரங்களில் உள்ள அரசு கல்லூரிகளை தேசிய தொழினுட்பக் கல்லூரிகளாக அடுத்த சில ஆண்டுகளில் மாற்றவும் 2002 ஆம் ஆண்டில் இந்திய அரசாங்கம் கருதியது.

சட்டத் திருத்தம்
----------------

தேசிய தொழினுட்பக் கழகம் , அறிவியல் கல்வி மற்றும் ஆராய்ச்சி சட்டம் 2016 (சட்டத் திருத்தம்) ஆனது மக்களவையில் அப்போதைய மனிதவள மேம்பாட்டுத் துறை அமைச்சரான பிரகாஷ் ஜவடேகர் இந்த மசோதாவை கொண்டுவந்தார். சூலை 19, 2016 இல் இந்தச் சட்டத்தின் கீழ் ஆந்திரப் பிரதேசத்தில் தேசிய தொழினுட்பக் கழகம் நிறுவப்பட்டது. சூலை 21, 2016 இல் மக்களவையிலும் ஆகஸ்டு 1, 2016 இல் மாநிலங்களவையிலும் இந்தச் சட்டம் நிறைவேற்றப்பட்டது.

சான்றுகள்
---------

1. ↑  "The National Institutes of Technology, Science Education and Research Act, 2007|Legislative Department | Ministry of Law and Justice | GoI". *legislative.gov.in*. 2018-12-18 அன்று பார்க்கப்பட்டது.
2. ↑  "Bill introduced in Lok Sabha to bring 6 new IITs, ISM under IIT Act", *The Economic Times*, 19 July 2016
3. ↑  "Parliament passes bill for setting up NIT in Andhra", *Business Standard*, 1 August 2016

வெளியிணைப்புகள்
---------------

தேசிய தொழினுட்பக்கழகச் சட்டம் 2007 - click here
**என். வி. கலைமணி** (பிறப்பு: திசம்பர் 30, 1932) என்பவர் ஒரு தமிழக எழுத்தாளர் ஆவார். 1946 ஆம் ஆண்டு முதல் அண்ணாவின் எழுத்தாலும் பேச்சாலும் பேரன்பு கொண்டவர்​. அண்ணா எழுதிய கம்பரசத்தை படித்து, இதன் விளைவாக பல ஆதாரங்களை திரட்டி 1947 ஆம் ஆண்டில் திருப்புகழ் ரசம் என்னும் முதல் நூலை இந்தியாவில் வெளியிட தடை விதிக்கப் பட்டதால், இலங்கையில் வெளியிடப்பட்டது​. அண்ணா பேசிய நல்ல தீர்ப்பு என்னும் நூலால் சுயமரியாதை இயக்கத்திலும் திராவிட முன்னேற்றக் கழகத்திலும் ஈர்க்கப்பட்டார். 1950 ஆம் ஆண்டில் திராவிடன் வார ஏட்டிலும், பின்னர் முரசொலி, மாலைமணி, எரியீட்டி, சவுக்கடி, நமது எம்.ஜி.ஆர் உட்பட பல நாளேடுகளில் துணையாசிரியராகவும், ஆசிரியராகவும் பணியாற்றியுள்ளார். 1952 ஆம் அறிஞர் அண்ணா, பாவேந்தர் பாரதிதாசன் தலைமையில் நாடகம் நடத்தியவர். சொல்லஞ்சலி, தமிழஞ்சலி, ருஷ்யப் புரட்சி உட்பட அறுபது நூல்களை எழுதியுள்ளார். இவர் எழுதிய *"திருக்குறள் சொற்பொருள் சுரபி"* எனும் நூல் தமிழ்நாடு அரசின், தமிழ் வளர்ச்சித் துறையின் 2005 ஆம் ஆண்டுக்கான சிறந்த நூல்களில் அகராதி கலைக்களஞ்சியம், கலைச் சொல்லாக்கம், ஆட்சித் தமிழ் எனும் வகைப்பாட்டில் பரிசு பெற்றிருக்கிறது.

இக்கட்டுரைகளையும் காண்க
-----------------------

* என். வி. கலைமணியின் நூற்பட்டியல்
* தமிழ் நூல்களை நாட்டுடைமையாக்கல்

மேற்கோள்கள்
-----------

1. 1 2 3 4 5 6 7 8 9  என். வி. கலைமணி (2004). *வாழ்க்கைச் சுருக்கம்*. சென்னை: வள்ளலார் நூலகம். பக். 411. .
2. ↑  RV (11 ஏப்ரல் 2009). "புலவர் என்.வி. கலைமணி – நாட்டுடைமை ஆன எழுத்துக்கள்". 24 சூலை 2019 அன்று பார்க்கப்பட்டது.

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஆசிரியர்:என். வி. கலைமணி** |

* மிண் நூலகத்தில் என். வி. கலைமணியின் நூல்கள்
[*தொடர்பிழந்த இணைப்பு*]
**சர் ராஷ்பிகாரி கோஷ்** (*Sir Rashbehari Ghosh*, 23 டிசம்பர் 1845 - 1921) இந்திய அரசியல்வாதியும், வழக்கறிஞரும், சமூக சேவையாளரும், வள்ளலும் ஆவார்.

கோஷ் அவர்களின் திறமையும், பங்களிப்புகளும் அவருக்கு தொடர்ச்சியான மரியாதைகளை வழங்கியது. கல்கத்தா பல்கலைகழகம் சட்டத்துறை பேராசிரியர் பதவி வழங்கி கவுரவித்தது. அவர் தனது வழக்கறிஞர் தொழிலில் நிறைய சம்பாதித்தார், அதனை தானமாக வழங்கும் கொடை குணம் கொண்டவராக இருந்தார்.

கல்கத்தா பல்கலைகழகத்தில் அறிவியல் படிப்பிற்காக 10 லட்ச ரூபாய் பணத்தை கொடையாக வழங்கினார். இவர் ஏற்கனவே ஜாதவ்பூரில் உள்ள தேசிய கல்வி குழுமத்திற்கு 13 லட்ச ரூபாய் வழங்கியிருந்தார். அது பிற்காலத்தில் ஜாதவ்பூர் பல்கலைகழகமாக உருவெடுத்தது. தேசிய கல்விகுழுமத்தின் முதல் தலைவராக பொறுப்பு வகித்தார்.

கோஷ் அவரது கிராமத்தில் நிறைய பள்ளிகளையும், மருத்துவமனைகளையும் நிறுவினார். 2010ல் கந்தகோஷ் பகுதியில் உகிர்த் என்னுமிடத்தில் சர். ராஷ்பிகாரி கோஷ் மகா வித்யாலயா கட்டப்பட்டது.

ராஷ்பிகாரி கோஷ் இந்திய மக்களுக்கு ஆற்றிய சீரிய பங்களிப்புகளுக்கு நன்றி பாரட்டும் விதமாக கொல்கத்தாவில் ஒரு தெருவிற்கு ராஷ்பிகாரி சாலை என்று அவருடைய பெயர் வைக்கப்பட்டுள்ளது. இது காளிகாட் மெட்ரோ நிலையத்திலிருந்து கிழக்கு நோக்கியுள்ள பள்ளிகங்க் மற்றும் கார்ஜஹாத் வரை இந்த சாலை பரவியுள்ளது.

மேற்கோள்கள்
-----------

1. ↑  Sinha, D P. "Past Presidents — Rashbehari Ghose". *Article*. All India Congress Committee. 2 ஏப்ரல் 2017 அன்று மூலம் பரணிடப்பட்டது. 18 March 2013 அன்று பார்க்கப்பட்டது.
2. ↑  "Sir Rashbehari Ghosh Mahavidyalaya". SRGM. 24 March 2017 அன்று பார்க்கப்பட்டது.
3. ↑  P Thankappan Nair, A History of Calcutta's Streets, Publisher: Calcutta: Firma KLM, 1987
**சந்திராணி பண்டார ஜயசிங்க**  (*Chandrani Bandara Jayasinghe*, பிறப்பு: சூலை 24 1962), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் அநுராதபுர மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவு செய்யப்பட்டிருந்தார். இவர் 2015 செப்டம்பர் 4 அன்று பெண்கள் மற்றும் சிறார் நலத்துறை அமைச்சராக நியமிக்கப்பட்டார்.

வாழ்க்கைக் குறிப்பு
-------------------

இல, 138/2, ஹெவலோக் வீதி, கொழும்பு 05 வசிக்கும் இவர் பௌத்த மதத்தைச் சேர்ந்தவர்,

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.

உசாத்துணை
---------

* சந்திராணி பண்டார ஜயசிங்க பரணிடப்பட்டது 2010-10-13 at the வந்தவழி இயந்திரம்
**ராஜ்சிறி பதி**,(பிறப்பு 15 ஏப்ரல் 1956) இந்தியாவின் தமிழ்நாட்டின் கோயம்புத்தூரைச் சேர்ந்த பெண் தொழிலதிபரும் வணிக நிர்வாகியுமாவர்.  கோயம்புத்தூரை தலைமையிடமாகக் கொண்ட ராஜ்சிறி குழும நிறுவனங்களின் தலைவர் மற்றும் நிர்வாக இயக்குநராகவும் இந்திய வடிவமைப்பு மன்றத்தின் நிறுவனராகவும் இருந்து வருகிறார்.  **ராஜ்சிறி குழுமம்** உணவு மற்றும் விவசாயம், ஆற்றல், பயணம், உடல்நலம், விருந்தோம்பல் மற்றும் கலை என பல்வேறு வணிக தளங்களில் இயங்கி வருகிறது. ராஜ்சிறி, கோயம்புத்தூரில் நிகழ்கால கலை இயக்கம் மற்றும் சமகால கலைகளுக்கான கோவை மையம் போன்றவைகள் மூலம் பல்வேறு கலை நிகழ்ச்சிகள் மற்றும் அமைப்புகளை நடத்தி வருகிறார்.

ஆரம்ப கால வாழ்க்கை
------------------

ராஜ்சிறி பதி, தெலுங்கர்களான பூ. சா. கோ குடும்பத்தைச் சேர்ந்த பிரபல தொழிலதிபர் ஜி. வரதராஜின் மகளாவார்.  லட்சுமி ஆலைகளின் தலைவரும் நிர்வாக இயக்குநருமான எஸ்.பதியை மணமுடித்துள்ளார்.

தொழில் வாழ்க்கை
---------------

ராஜ்சிறி சர்க்கரை மற்றும் இரசாயனங்கள் நிறுவனம் என்பது சர்க்கரை, வடித்திறக்கல், மின் உற்பத்தி மற்றும் உயிரித் தொழில்நுட்பம் போன்ற துறைகளில் ஒருங்கிணைந்த தயாரிப்பு நிறுவனமாகும். இநிறுவனம் அவரது தந்தை ஜி. வரதராஜ் அவர்களால் நிறுவப்பட்டு நடத்தப்பட்டுள்ளது.  ராஜ்சிறி நிறுவன தயாரிப்புகளில் வெள்ளை சர்க்கரை, மதுபானம் , கரிம உரம், உயிர் பொருட்கள் மற்றும் ஆற்றல் ஆகியவை அடங்கும்.

விருதுகள் மற்றும் அங்கீகாரம்
----------------------------

* நாளைய உலகத் தலைவர்கள் விருது (1996), உலகப் பொருளாதார மன்றம்
* ஐசனோவர் பரிவர்த்தனை கூட்டுறவு விருது (2000)
* பத்மஸ்ரீ (2013), இந்திய அரசினால்  வழங்கப்படும் உயரிய குடிமக்கள் விருது.

மேற்கோள்கள்
-----------

1. ↑  "The business of design". Mint. 24 February 2012. .
2. ↑   (in en) *Journal of Indian History*. Department of History, University of Kerala. 2006. பக். 181. .
3. ↑  Kannan, Shilpa (2015-11-04). "'I'm a daughter – I'm not allowed to participate'" (in en-GB). *BBC News*. .
4. ↑  "She's not just a sugar baroness – Livemint". *www.livemint.com*. 2016-12-08 அன்று பார்க்கப்பட்டது.
5. ↑  "Padma Awards" (PDF). Ministry of Home Affairs, Government of India. 2015. 15 அக்டோபர் 2015 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.
பார்த்திய துரகவீரன், *மதாமா அரண்மனை, தரீன், வட இத்தாலி.*
**பார்த்திய எய்வு** என்பது பண்டைக்கால ஈரானிய மக்களான பார்த்தியர்களால் பிரபலமடைந்த ஒரு போர் உத்தி. இலகுகவச குதிரையின்மேல்  பார்த்திய வில்லாளிகள் முழு வீச்சில் பின்வாங்கும்போது,  உடலை திருப்பி பின்தொடரும் எதிரியை நோக்கி அம்பை எய்வர். இதை செயல்படுத்த சிறந்த குதிரையேற்ற திறன் தேவை, ஏனெனில் சவாரியாளர் கைகளில் வில் ஏந்தியிருப்பார். பார்த்தியர்களின் காலத்தில் அங்கவடி கண்டுபிடிக்கப்படவில்லை என்பதால், சவாரியாளர் தனது கால்களின் அழுத்தத்தால் மட்டுமே அவரின் குதிரையை வழிநடத்த இயலும். பின்வாங்குவது போல் நடிக்கும் போது, இந்த உத்தி எதிரியை நிலைகுலைய வைக்கும்.

இந்த உத்தியை  சாகர்கள், ஹீனர்கள், துருக்கியர்கள், அங்கேரியர்கள் மற்றும் மங்கோலியர்கள் உட்பட பெரும்பாலான ஐரோவாசிய நடோடிகள் பயன்படுத்தினர், இது மேலும் சசானிய குதிரைப்படைப் பிரிவுகளான கிளிபனாரி மற்றும் கட்டபிறாக்து ஆகியவற்றிலும் பயன்படுத்தப் பட்டது.

காரே போரில் இந்த உத்தி (பார்த்தியர்களால்) செயல்படுத்தப்பட்டது. இப்போரில் பார்த்திய எய்வு, ரோமானிய தளபதி கிரேசசை பார்த்தியர்கள் வெல்ல ஒரு முக்கிய காரணி ஆகும்.

மேலும் பார்க்க
--------------

* ஏற்ற வில்வித்தை

மேற்கோள்கள்
-----------
**சந்திரா ரிச்சர்டு டி சில்வா** (**Chandra Richard de Silva)** இலங்கை நாட்டைச் சேர்ந்த ஒரு கல்வியாளர் ஆவார். வரலாற்றாசிரியராகவும் எழுத்தாளராகவும் கூட இவர் செயல்பட்டார். ஓல்டு டொமினியன் பல்கலைக்கழகத்தின் வரலாற்று விரிவுரையாளரான டி சில்வா இலங்கையின் வரலாறு குறித்து பல நூல்களை எழுதியுள்ளார்.

ஆரம்பகால வாழ்க்கை மற்றும் குடும்பம்
-----------------------------------

பம்பலப்பிட்டி புனித பீட்டர் கல்லூரியில் தனது இடைநிலைக் கல்வியை முடித்த பிறகு, சந்திரா டி சில்வா இலங்கைப் பல்கலைக்கழகத்தில் கல்வி கற்றார், அங்கிருந்து 1962 ஆம் ஆண்டு வரலாற்றில் இளங்கலை பட்டம் பெற்றார்   இலண்டன் பல்கலைக்கழகத்தில் 1968 ஆம் ஆண்டு முனைவர் பட்டம் பெற்றார்.

தொழில்
------

1963 ஆம் ஆண்டு டி சில்வா பேராதனையில் உள்ள சிலோன் பல்கலைக்கழகத்தில் கற்பித்தால் பணியைத் தொடங்கினார்.  1978 ஆம் ஆண்டு முதல் 1981 ஆம் ஆண்டு வரை பேராதனை பல்கலைக்கழகத்தின் கலைப் புலத்திற்கு தலைவராகவும் இருந்தார்.  1984 ஆம் ஆண்டில் இப் பல்கலைக்கழகத்தில் வரலாற்றுப் பேராசிரியராகப் பணியில் சேர்ந்தார். 1989 மற்றும் 1991 ஆம் ஆண்டுகளுக்கு இடையில் வரலாறு மற்றும் ஆசிய ஆய்வுகள் பாடங்களுக்கான வருகைதரும் பேராசிரியராக பௌதோயின் கல்லூரிக்கு வந்து சென்றார். 1991 மற்றும் 1998 ஆம் ஆண்டுகளுக்கு இடையில் இந்தியானா மாநில பல்கலைக்கழகத்தில் வரலாற்றுத் துறையின் தலைவராக இருந்தார். 1998 ஆம் ஆண்டு பழைய டொமினியன் பல்கலைக்கழகத்தில் வரலாற்றுத் துறையின் தலைவராகச் சேர்ந்தார்.  2003 ஆம் ஆண்டு சூன் மாதத்தில் பல்கலைக்கழகத்தின் கலை மற்றும் கடிதங்கள் பிரிவுகளுக்கு தலைவராக நியமிக்கப்பட்டார்.  தற்போது பல்கலைக்கழகத்தில் ஆசிரிய மற்றும் நிரல் மேம்பாட்டிற்கான துணை நிபுணராக உள்ளார்.

படைப்புகள்
----------

டி சில்வா பின்வரும் புத்தகங்களை எழுதியுள்ளார்.

* *இலங்கையில் போர்த்துகீசியர்கள்* 1617-1683 (1972, குகை)
* *இலங்கை: ஒரு வரலாறு* (1997, விகாசு)
* *இலங்கை மற்றும் மாலத்தீவுகளுடன் போர்த்துகீசிய சந்திப்புகள்: கண்டுபிடிப்புகளின் காலத்திலிருந்து மொழிபெயர்க்கப்பட்ட நூல்கள்* (2009, ஆசுகேட்டு)

மேற்கோள்கள்
-----------

1. 1 2 3  "Chandra de Silva". Old Dominion University. 2013-12-15 அன்று மூலம் பரணிடப்பட்டது.
2. 1 2 3 4 5 6  "Curriculum Vitae: Chandra de Silva". Old Dominion University.
3. ↑  "Welcome from the Dean". College of Arts and Letters, Old Dominion University. 1 September 2006 அன்று மூலம் பரணிடப்பட்டது.
**இந்திய இரும்புவழி நிதியறிக்கை** என்பது இந்தியாவின் இரும்புப்பாதைப் போக்குவரத்தை கையாளும் இந்திய இரும்பூர்தித்துறையின்  வருடாந்திர நிதி நிலை அறிக்கை ஆகும். இதை இரயில்வே நிதியறிக்கை என்றும் குறிப்பிடுவர். இது ஒவ்வொரு ஆண்டும், இந்திய இரும்புவழி அமைச்சகத்தின் சார்பில் இரும்புவழி அமைச்சரால் நாடாளுமன்றத்தில் தாக்கல் செய்யப்படும்.

ஒவ்வொரு ஆண்டும், இந்திய ஒன்றியத்தின் நிதியறிக்கை தாக்கல் செய்யப்படுவதற்கு சில நாட்களுக்கு முன்னதாகத்தான் இரும்புவழி நிதியறிக்கை தாக்கல் செய்யப்படும்.

வரலாறு
------

ஆங்கிலேய இரும்புவழி பொருளியலறிஞரான வில்லியம் அக்வொர்த் தின் தலைமையிலான 10 உறுப்பினர்களைக்கொண்ட, 1920-21 ஆண்டின் **அக்வொர்த் குழு**வின் பரிந்துரையான ***அக்வொர்த் அறிக்கை*** தான், இரும்புவழித்தடங்களின் மறுசீரமைப்பிற்கு வித்திட்டது. 1924-ல் இந்தியாவின் இரும்புவழி நிதிகள், அரசின் பொதுநிதியிலிருந்து தனியாகப் பிரிக்கப்பட்டது. இப்பழக்கம் இன்றும்கூட சுதந்திர இந்தியாவில் கடைப்பிடிக்கப்படுகிறது. 

இரும்புவழி நிதியறிக்கையின் தாக்கல் முதன்முறையாக 24 மார்ச், 1994-ஆம் திகதியில் நேரடியாக ஒளிபரப்பப்பட்டது. 2004-ஆம் ஆண்டிலிருந்து 2009-ன் மே மாதம் வரை, இரும்புவழி அமைச்சராக இருந்த லாலு பிரசாத் யாதவ் தொடர்ச்சியாக ஆறு முறை இரும்புவழி நிதியறிக்கையை தாக்கல் செய்திருக்கிறார். 2009-ல், அவரின் பதவிக் காலத்தில்₹108 கோடிக்கான ($1.6 பில்லியன்) நிதியறிக்கை தாக்கல் செய்யப்பட்டது.

2000ஆவது ஆண்டில், மம்தா பானர்ஜி, முதல் பெண் இரும்புவழி அமையச்சராக பதவியேற்றார். 2002ஆம் ஆண்டு, அவர் இரும்புவழி நிதியறிக்கையை தாக்கல் செய்தபோது, இரு வேறு மத்திய அரசுக் கூட்டணியில் (தே ஜ கூ மற்றும் ஐ மு கூ) அங்கம் வகித்த ஒரே பெண் இரும்புவழி அமைச்சர் என்ற பெருமையை பெற்றார்.

2014ஆம் ஆண்டின் இரும்புவழி நிதியறிக்கையில், இரும்புவழி அமைச்சரான டி. வி. சதானந்த கெளடா இந்தியாவின் முதல் புல்லெட் தொடருந்து மற்றும் 9 அதிவிரைவு இரும்புவழித் தடங்களை பற்றி அறிவித்தார்.

இவற்றையும் பார்க்க
------------------

* இந்திய ஒன்றியத்தின் நிதியறிக்கை
* 2016 இந்திய இரும்புவழி நிதியறிக்கை

மேற்கோள்கள்
-----------

1. ↑  *The London Gazette*: (Supplement) no. 32188. p. 278
[*தொடர்பிழந்த இணைப்பு*]. 11 January 1921.
2. ↑  Powell Anstey, Vera (1952).
3. ↑  Headrick, Daniel R (1988).
4. ↑  Debroy, Bibek (6 March 2012).
5. ↑  "Lalu announces some more trains" பரணிடப்பட்டது 2009-02-23 at the வந்தவழி இயந்திரம்.
6. ↑  "Gowda's announces first bullet train between Mumbai-Ahmedabad".

மேலும் படிக்க
-------------

* Railway Budget Speech 2010 Press Information Bureau, Govt. of India.
* Railway Budget, 2012-13 Press Information Bureau
* Railway Budget, 2013-14 Press Information Bureau

வெளி இணைப்புகள்
---------------

* Official website of the Ministry of Railways
* "Railway Budget Archive (1997-present)". Press Information Bureau.
**வலங்கைமான் ஊராட்சி ஒன்றியம்** , இந்தியாவின் தமிழ்நாட்டின்  திருவாரூர் மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.  வலங்கைமான் ஊராட்சி 
ஒன்றியம் ஐம்பது ஊராட்சி மன்றங்களை கொண்டுள்ளது. வலங்கைமான் வட்டத்தில் உள்ள இவ்வூராட்சி ஒன்றியதின் வட்டார வளர்ச்சி அலுவலகம் வலங்கைமானில் இயங்குகிறது.

மக்கள் வகைப்பாடு
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி, வலங்கைமான் ஊராட்சி ஒன்றியத்தின் மொத்த மக்கள் தொகை 88,891 ஆகும். அதில் பட்டியல் இன மக்களின் தொகை 40,423 ஆக உள்ளது. பட்டியல் பழங்குடி மக்களின் தொகை 56 ஆக உள்ளது.

ஊராட்சி மன்றங்கள்
-----------------

வலங்கைமான் ஊராட்சி ஒன்றியத்தில் உள்ள ஊராட்சி மன்றங்களின் விவரம்;

விருப்பாட்சிபுரம் • விளத்தூர் • வேலங்குடி • வீராணம் • வீரமங்கலம் • வடக்குப்பட்டம் • ஊத்துக்காடு • உத்தமதானபுரம் • தொழுவூர் • திருவோணமங்கலம் • தெற்குப்பட்டம் • தென்குவளவேலி • சித்தன்வாழுர் • சாரநத்தம் • புளியக்குடி • பூந்தோட்டம் • பூனாயிருப்பு • பெருங்குடி • பாப்பாக்குடி • பாடகச்சேரி • நார்த்தாங்குடி • நல்லூர் • முனியூர் • மூலாழ்வாஞ்சேரி • மேலவிடையல் • மாத்தூர் • மருவத்தூர் • மாணிக்கமங்கலம் • மணலூர்  • மணக்கால் • மாளிகைத்திடல் • மதகரம் • கொட்டையூர் • கீழவிடையல் • கண்டியூர் • களத்தூர் • அரித்துவாரமங்கலம் • கோவிந்தகுடி • ஏரிவேளுர் • இனாம்கிளியூர் • சந்திரசேகரபுரம் • ஆவூர் • அவளிவநல்லூர் • அரவூர் • அன்னுக்குடி • ஆலங்குடி • ஆதிச்சமங்கலம் • 85 கிளியூர் • 83. ரெகுநாதபுரம் • 44. ரெகுநாதபுரம்

வெளி இணைப்புகள்
---------------

* திருவாரூர் மாவட்டத்தின் 10 ஊராட்சி ஒன்றியங்களின் வரைபடம் பரணிடப்பட்டது 2015-07-08 at the வந்தவழி இயந்திரம்

இதனையும் காண்க
--------------

* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

மேற்கோள்கள்
-----------

1. ↑  திருவாரூர் மாவட்ட ஊராட்சி ஒன்றியங்கள்
2. ↑  2011 Census of Panchayat Unions of Thiruvarur District
3. ↑  வலங்கைமான் ஊராட்சி ஒன்றியத்தின் கிராம ஊராட்சிகள்

| * பா
* உ
* தொ
திருவாரூர் மாவட்டம் |
| --- |
| மாவட்ட தலைநகரம் | திருவாரூர் |
| வட்டங்கள் | குடவாசல் வட்டம் **·** மன்னார்குடி வட்டம் **·** நன்னிலம் வட்டம்  **·**  நீடாமங்கலம் வட்டம் **·** திருத்துறைப்பூண்டி வட்டம் **·** திருவாரூர் வட்டம் **·** வலங்கைமான் வட்டம்  **·**  கூத்தாநல்லூர் வட்டம் |
| ஊராட்சி ஒன்றியங்கள் | மன்னார்குடி **·** திருவாரூர் **·** திருத்துறைப்பூண்டி **·** வலங்கைமான் **·** குடவாசல் **·** நன்னிலம் **·** நீடாமங்கலம் **·** கொரடாச்சேரி **·** முத்துப்பேட்டை **·** கோட்டூர் |
| நகரங்கள் | மன்னார்குடி **·** திருவாரூர் **·** கூத்தாநல்லூர் **·** திருத்துறைப்பூண்டி |
| ஆறுகள் |  கோரையாறு **·** வேலாறு **·** வேனாறு **·** வெட்டாறு  |
| பேரூராட்சிகள் | குடவாசல் **·**  கொரடாச்சேரி **·**  முத்துப்பேட்டை **·** நன்னிலம் **·**  நீடாமங்கலம் **·**  பேரளம் **·**  வலங்கைமான் |
| சட்டமன்றத் தொகுதிகள் |  நன்னிலம் **·**  திருவாரூர்  **·** திருத்துறைப்பூண்டி(தனி)  **·**  மன்னார்குடி  |
| திருவாரூர் மாவட்ட இணையதளம் |  |
**பார்த்தீனியம்**

பார்த்தீனியம் என்பது அஸ்டரேசியே குடும்பத்தை சார்ந்த பூக்கும் தாவரம் பல்லாண்டுக் களை இனத்தை சேர்ந்தது கால்நடைகள் மற்றும் தாவரங்களுக்கு மிகவும் தீங்கு இழைக்க கூடியது

**பார்த்தீனியம் கட்டுப்பாடு முறைகள்**

பார்த்தீனியம் விதைகள் முளைக்கும் முன்னும் முளைத்த செடிகள் பூ பூத்து விதை உண்டாவதற்கு முன்னும் கட்டுப்படுத்துவது மிகவும் அவசியம்.இதனால் விதைகள் முற்றி மேற்கொண்டு இச்செடி பரவுவது தடுக்கப்படுகிறது.

**பார்த்தீனியம் விதைகள் முளைக்கும் முன் கட்டுப்படுத்தும் முறை**

பார்த்தீனியம் நச்சுக்களை விதைகள் முளைப்பதை தடுக்க மழை காலத்தில் மண்ணில் போதுமான ஈரம் இருக்கும்பொழுது அட்ராடாப் களைக்கொல்லியை எக்டருக்கு 2.5 கிலோ என்ற அளவில் சுமார் 625 லிட்டர் நீரில் கலந்து கைத்தெளிப்பானால் நிலத்தின் மேல் சீராக தெளிக்க வேண்டும்.

**பார்த்தீனியம் செடிகள் பூக்கும் முன் கட்டுப்படுத்தும் முறை**

செடிகளை அகற்றி எரித்தல்: பூப்பதற்கு முன் கையுறை அணிந்து அல்லது ஏதாவது கருவியை உபயோகித்து செடிகளை வேருடன் அகற்றி எரிப்பதனால் விதை உண்டாகி பரவுவது தடுக்கப்படுகிறது.

**களைக்கொல்லி உபயோகம்**

ஒரு லிட்டர் நீரில் 200 கிராம் சமையல் உப்பு (20 சதம்) மற்றும் 2 மில்லி டீபால் அல்லது சோப்பு திரவம் கலந்து நல்ல வெயில் நேரத்தில் செடிகள் முழுவதும் நனையும்படி கைத்தெளிப்பான் கொண்டு தெளிக்க வேண்டும்.
ஒரு லிட்டர் நீருக்கு 2,4-டி (பெர்னாக்சோன்) 10 கிராம் அல்லது கிளைபோசேட் (ரவுண்டப்) 15 மில்லியுடன் அம்மோனியம் சல்பேட் 20 கிராம் + சோப்பு திரவம் 2 மி.லி. அல்லது மெட்ரிபுசின் (சென்கார்) 4 கிராம் ஆகிய களைக்கொல்லிகளில் ஏதாவது ஒன்றை கலந்து, வளர்ந்த பார்த்தீனியம் செடிகள் முழுவதும் நனையும்படி கைத்தெளிப்பானால் தெளிக்க வேண்டும்.

**உயிரியல் முறை கட்டுப்பாடு**

தரிசு நிலங்களில் அடர் ஆவாரை மற்றும் துத்தி வகைச் செடிகளை போட்டு, செடிகளாக வளரச் செய்து பார்த்தீனியத்தின் வளர்ச்சியைக் குறைக்கலாம்.
மேய்ச்சல் நிலங்களில் இயற்கையாக வளரும் தாவர இனங்களை வளர ஊக்குவிக்கலாம்.
பார்த்தீனியம் செடியை தின்று அழிக்கக்கூடிய சைக்கோகிராமா பைக்கலரேட்டா என்ற மெக்சிகன் வண்டுகளை பரவச் செய்தும் பார்த்தீனியத்தை கட்டுப்படுத்தலாம்.

**பார்த்தீனியம் செடிகள் பூத்தபின் கட்டுப்படுத்தும் முறை**

செடிகள் பூத்த பின்னும் மேற்கூறிய களைக் கொல்லிகளைத் தெளிக்கலாம். ஆனால் செடிகள் முழுவதும் அழியாது.
இச்சூழ்நிலையில் பூத்த செடிகளை கையுறை அணிந்து அல்லது கருவிகள் மூலம் விதைகள் காற்றில் பரவும் முன் அகற்றி எரித்தல் வேண்டும்.

**பார்த்தீனியத்தை உரமாக்குதல்**
பார்த்தீனியச் செடிகளை களைக்கொல்லி கொண்டு அழிக்காத தருணத்தில் அவற்றை வேருடன் அகற்றி நன்கு நறுக்கி, குழியில் போட்டு மக்கவைத்து உரமாக பயன்படுத்தலாம்
ஆப்பிள் பழத்தின் குறுக்கு வெட்டுத் தோற்றம்
**ஆப்பிள் விதை எண்ணெய்** (*Apple seed oil*) என்பது ஆப்பிள் விதைகளில் காணப்படும் ஒரு நிலையான எண்ணெய் ஆகும். இது ஒப்பனை மற்றும் மருத்துவ தொழில்களில் பயன்படுத்தப்படுகிறது.

ஆப்பிள் விதை எண்ணெய் மீதான ஒரு ஆய்வு 2007 ஆம் ஆண்டில் நடத்தப்பட்டது, அதில் ஆப்பிள் விதைகள் அதிக அளவு எண்ணெய் மற்றும் புரதம் (27.5 முதல் 28% மற்றும் 33.8 முதல் 34.5% வரை) கொண்டிருக்கின்றன. ஆப்பிள் விதைகளில் அமினோ அமிலங்களின் பகுப்பாய்வு அவர்கள் கணிசமான அளவு கந்தகத்தைக் கொண்டிருப்பதாக முடிவு செய்தனர். பாஸ்பரஸ், பொட்டாசியம், மெக்னீசியம், கால்சியம் மற்றும் இரும்பு ஆகியவை ஆப்பிள் விதங்களில் குறிப்பிடத்தக்க அளவில் காணப்படும். இந்த ஆய்வில் ஆப்பிள் விதை எண்ணெய் ஒரு சமையல் எண்ணெயாக பயன்படுத்தப்படலாம் என்று முடிவு செய்தார், இது விலங்குக் கொட்டைகளுக்குப் பயன்படும் எண்ணெய் கேக்.

மேற்கோள்கள்
-----------

1. ↑  Yu, Xiuzhu; Van De Voort, Frederick R.; Li, Zhixi; Yue, Tianli (2007). "Proximate Composition of the Apple Seed and Characterization of Its Oil". *International Journal of Food Engineering* **3**. doi:10.2202/1556-3758.1283.
**வற்றாப்பளை மகா வித்தியாலயம்** முல்லைத்தீவு மாவட்டத்தில் கரைதுறைப்பற்று பிரதேச செயலாளர் பிரிவில் அமைந்துள்ளது. தமிழ் வழிக் கல்வி வழங்கும் மாகாண மட்டப் பாடசாலையான இது இரு பாலாரும் கல்வி பயிலுகின்ற கலவன் பாடசாலை ஆகும். முல்லைத்தீவு கல்வி வலயத்தின் கரைதுறைப்பற்றுக் கல்விப் பிரிவின் கீழ் இயங்கும் இப்பாடசாலை இலங்கையின் பாடசாலைகளுக்கான தர வகைப்பாட்டில் "1C" வகைக்குள் அடங்குகிறது. கலைத்துறையிலும், வணிகத்துறையிலும் க. பொ. த (உயர்தரம்) வகுப்புக்கள் வரையான கல்வியை இப்பாடசாலையில் பெற்றுக்கொள்ளலாம் என்பதை இது குறிக்கிறது. 

2005ஆம் ஆண்டுக் கணக்கெடுப்பின்படி 725 மாணவர்கள் இப்பாடசாலையில் கல்வி கற்றனர். இதன் பின்னர் உள்நாட்டுப் போர் இப்பகுதிகளில் தீவிரம் அடைந்ததைத் தொடர்ந்து மணவர்கள் எண்ணிக்கை பெருமளவு குறைந்தது. ஆசிரியர் பற்றாக்குறையும் ஏற்பட்டது. 2010 ஆம் ஆண்டின் நிலவரப்படி இங்கு பயிலும் மாணவர்கள் தொகை 354 ஆக இருந்தது. அதே வேளை அனுமதிக்கப்பட்ட ஆசிரியர் எண்ணிக்கை 42 ஆக இருக்க 2010ல் 29 ஆசிரியர்களே அங்கு பணியாற்றினர்.

குறிப்புகள்
-----------

1. ↑  Schools Basic Data as at 01.10.2010, பக். 41

வெளியிணைப்புக்கள்
-----------------

* *Schools Basic Data as at 01.10.2010*. வட மாகாண சபை. 2010. Archived from the original on 2013-12-03.. பார்த்த நாள்: 2014-05-27.
**பாசுக்கல்** அல்லது ***பாஸ்கல்*** (Pascal) (குறியீடு **Pa**) என்பது அழுத்தத்தின் SI அலகு ஆகும். பாசுக்கல் என்பது ஒரு சதுர மீட்டர் பரப்பில் ஒரு நியூட்டன் எடை செயல்படும்போதுள்ள அழுத்தம் ஆகும். அதாவது ஒரு பாசுக்கல் என்பது நியூட்டன்/மீட்டர்2 க்குச் சமமாகும். புகழ் பெற்ற பிரான்சியக் கணித அறிஞரும், இயற்பியலாளரும், மெய்யியல் அறிஞருமான பிளேய்சு பாசுக்கல் (Blaise Pascal) நினைவாக இந்த அலகு பெயரிடப்பட்டுள்ளது.

1 Pa
= 1 N/m2 = 1 (kg·m/s2)/m2 = 1 kg/m·s2
= 0.01 மில்லிபார்
= 0.00001 பார்
இதே அலகு தகைவு (stress (physics)|stress), யங் கெழு அல்லது யங் எண்(Young's modulus), இழுவலிமை (tensile strength) ஆகியவற்றையும் அளக்கப் பயன்படுகிறது.

தரையில், கடல்மட்டத்தில், சீரான வளிமண்டல அழுத்தம் 101,325 பா (Pa) = 101.325 கிபா (kPa) = 1013.25 ஃகெபா (hPa) = 1013.25 மிபார் (mbar) = 760 டார் (ISO 2533) ஆகும்.

உலகெங்கிலும் வானிலையாளர்கள் (Meteorologists) வெகு காலமாக வளிமண்டல அழுத்தத்தை மில்லிபார் என்னும் அலகால் அளந்துவந்தனர். SI அலகுகள் வந்தபிறகும் இந்த மில்லிபார் அளவை பின்பற்றும் முகமாக மில்லிபாருக்கு இணையான ஃகெக்டோ-பாசுக்கல் என்னும் அலகைப் பயன்படுத்துகின்றனர். ஒரு ஃகெக்டோ பாசுக்கல் என்பது 100 பாசுக்கலுக்கு ஈடு. ஒரு மில்லிபார் என்பது 100 பாசுக்கல் ஆகும். பிற துறைகளில் கிலோபாசுக்கல் போன்ற SI அலகுகளையே பயன்படுத்துகின்றனர். குறைக்கடத்தி கருவி உருவாக்க இயலிலும், வெற்றிடத்தன்மையை (அழுத்தக் குறைவுத் தன்மையை) அளக்க பாசுக்கல் என்னும் அழுத்த அளவு பயன்படுத்தினாலும், கூடவே டார் (Torr) என்னும் அளவையும் பயன்படுத்துகின்றனர்.

1 கெக்டோ பாசுக்கல்(hectopascal) (hPa)= 100 Pa = 1 (மில்லிபார்) mbar
1 கிலோபாசுக்கல் (kilopascal) (kPa)= 1000 Pa = 10 hPa
முன்னாளைய சோவியத் யூனியனில் மீட்டர்-டன்-நொடி அலகுமுறையில் (mts system) பீசே (pieze) என்னும் அலகை அழுத்தத்திற்குப் பயன்படுத்தினர். அது ஒரு கிலோபாசுக்கலுக்கு ஈடு ஆகும்.

பல்வேறு (தோராயமான) மதிப்புகளின் எடுத்துக்காட்டுக்கள்
----------------------------------------------------

(அறிமுகத்துக்கு SI முன்னொட்டு பார்க்கவும்)

|  |  |
| --- | --- |
| 0.5 Pa | புளூட்டோவின் வளிமண்டல அழுத்தம் (1988 ஆம் ஆண்டு கணிப்பு) |
| 10 பா (Pa) | ஒரு செங்குத்துக்குழாயில் ஒரு மில்லிமீட்டர் உயரம் நீரின் உயர்ச்சியால் அடியே எற்படும் அழுத்தம்; |
| 1 kPa (கிபா) | செவ்வாய் கோளின் வளிமண்டலத்தின் அழுத்தம், ∼ பூமியின் கடல்மட்ட அழுத்தத்தில் 1 %. |
| 10 kPa (கிபா) | 1 மீட்டர் உயரம் நீர் ஏறுவதால் ஏற்படும் அழுத்தம்¹, அல்லது  பூமியின் கடல் மட்டம்கடல்மட்டத்தில் இருந்து 1000 மீட்டர் உயரம் ஏறினால் காற்றின் அழுத்தத்தில் ஏற்படும் தணிவு (குறைப்பு) |
| 101.325 kPa (கிபா) | கடல்மட்டத்தில் இருக்கும் சீர்தரமான வளிமண்டல அழுத்தம் = 1013.25 hPa (ஃகெபா) |
| 10 MPa (மெபா) | - | 100 MPa (மெபா) | பசிபிக் பெருங்கடலில் உள்ள மரியானா பெரும்பிளம் (Mariana Trench )யில், ஏறத்தாழ 10 கிலோமீட்டர் (km) ஆழத்தில் உள்ள அழுத்தம் |
| 10 GPa (கிகாபா) | வைரம் உருவாகும் அழுத்தம்;. |
| 100 GPa (கிகாபா) | கருத்தியல் கணிப்புப்படி கரிம நானோகுழாய் (கார்பன் னானோகுழாய்) (CNTs) இன் இழுவலிமை (tensile strength) |

¹பூமியின் நிலப்பரப்பில்

மற்ற அழுத்த அலகுகளுடன் ஒப்பீடு
------------------------------

|  |  |
| --- | --- |
| 1 பார் | 100 000 Pa |
| 1 மில்லிபார் | 100 Pa |
| 1 வளிமண்டல அழுத்தம் | 101 325 Pa |
| 1 மில்லிமீட்டர் பாதரசம் (mmHg) (அல்லது டார் (Torr)) | 133.332 Pa |
| 1 அங்குல பாதரசம் (1 mmHg) | 3 386.833 Pa |
வங்காள கறுப்பு ஆடு
**வங்காள கறுப்பு ஆடு** (Black Bengal goat) என்பது மேற்கு வங்காளம், பீகார் ஒரிசா என இந்தியாவின் வடகிழக்குப் பகுதிகள் முழுவதும் காணப்படும் ஆடு ஒரு ஆட்டு இனம் ஆகும்.  இவ்வினம் பொதுவாக கருப்பு நிறம் கொண்டது என்றாலும் இது, பழுப்பு, வெள்ளை, சாம்பல் நிறங்களிலும் காணப்படுகிறது. கறுப்பு வங்க ஆட்டின் அளவு சிறியது ஆனால் அதன் உடல் அமைப்பு கெட்டியானதாக இருக்கும். இதன் கொம்புகள் சிறியனவாகவும், கால்கள் குறுகியதாகவும் இருக்கும். ஒரு வயது ஆண் ஆட்டின் எடை சுமார் 25 30 கிலோவாகவும், பெண் 20 25 கிலோ வரை எடையுள்ளதாகவும் இருக்கும். இதில் பால் உற்பத்தி குறைவாக இருக்கும். ஏனெனில் இவை குறைந்த அளவு உணவு உண்பதும் மிக அதிக குட்டிகளை ஈனுவதுமே காரணமாகும். இதனால் இவை வங்காளத்தில் மிகவும் பிரபலமாக உள்ளன.  வங்க கறுப்பு ஆடுகள் மிக விரைவாக பாலியல் முதிர்ச்சி அடைகின்றன. ஆண்டுக்கு இரண்டு முறை சினையாகி 3-4 குட்டிகள் ஈனும்.  இவ்வினம் எளிதாக எந்த சூழலுக்கு ஏற்ப வாழக்கூடியன மற்றும் நோய் தடுப்பு திறன் மிக அதிகமாக உள்ளவை. இதிலிருந்து உயர் தரமான இறைச்சி மற்றும் தோல் கிடைக்கிறது.. இவ்வினம் வங்காளத்தில் நிலவும் வேலையின்மை மற்றும் வறுமையை குறைப்பதில் மிக முக்கிய பங்கு வகிக்கிறது.  இவை, காய்கறிகள், புற்கள், இலைகள் ஆகியவற்றை மிகவும் சாப்பிடும் எனினும், கேரட் மிகுதியாக உண்பது இவற்றிற்கு ஆபத்தானது.

மேற்கோள்கள்
-----------

1. ↑  Mason, I.L. *A World Dictionary of Livestock Breeds*.
2. ↑  "Black Bengal Goat". *Modern Farming Methods*.
3. ↑
4. ↑
5. ↑  "Prized Black Bengal Goats of Bangladesh". *iaea.org*.
இப்பயணத்தின் போது கொண்டு செல்லப்பட்ட பொருட்கள்
**ஆப்ரேசன் விண்ட்மில்** (*Operation Windmill*) என்பது அமெரிக்க ஐக்கிய நாட்டின் கடற்படை 1947-1948இல் அண்டார்டிக்காவில் பல்வேறு நோக்கங்களுக்காக ஆய்வு பணிகளை மேற்கொண்ட மேம்பாட்டுத் திட்டமாகும். இந்த நடவடிக்கையானது *ஆபரேஷன் ஹைஜம்ப்* எனப்படும் முதல் அண்டார்டிகா மேம்பாட்டுத் திட்டத்தின் தொடர்ச்சியாகும்.. இத்திட்டத்தின் தொடர் பணியாக மேற்கொண்ட ஆய்வுதான் "இரண்டாவது அண்டார்டிகா வளர்ச்சி திட்டம்-ஆப்ரேசன் விண்ட்மில்" . 

இந்த ஆய்வு மற்றும் பயிற்சி பணி 1947-48 இல் அண்டார்டிகாவில் நடத்தப்பட்டது. இந்த பயணம் பர்டன் தீவிற்கு பணி உடைக்கும் கப்பல் *யுஎஸெஸ் எடிஸ்டோ*(AG-89) மூலமாக அமெரிக்கக் கடல்படைத் தளபதி *ஜெரால்ட் கெட்சம்* தலைமையில் நடத்தப்பட்டது. கப்பலானது 1 நவம்பர் 1947 அன்று பனாமா கால்வாயில் பயணம் பர்டன் தீவுடன் சந்திப்பதற்காக பயணம் செய்தது.

இந்த ஆய்வின் மூலம் அண்டார்டிகாவின் பனி பெய்யும் தன்மை, நீருக்கடியில் உள்ள இடர்பாடுகள், போன்ற பல்வேறு விஞ்ஞான ஆய்வுகள் மற்றும் கட்டுபாட்டு பயிற்சிகள் மேற்கொள்ளப்பட்டது.பறவையியல் நிபுணர் மால்கம் டேவிஸ் விலங்கியல் ஆய்வுகளுக்காக உயிருள்ள விலங்குகளான பெங்குவின் மற்றும் சிறுத்தை முத்திரைகள் போன்றவற்றை சேகரித்தார்.

மேற்கோள்கள்
-----------

1. ↑  US Department of Homeland Security.
2. ↑  U.S. NAVY SECOND ANTARCTICA DEVELOPMENTS PROJECT, OPERATION WINDMILL, 1947–1948.
3. ↑  US Department of Homeland Security. United States Coast Guard Historian's Office.  பரணிடப்பட்டது 2012-10-15 at the வந்தவழி இயந்திரம்
4. ↑  U.S. NAVY SECOND ANTARCTICA DEVELOPMENTS PROJECT, OPERATION WINDMILL, 1947–1948.
5. ↑  Brady, Hillary (28 January 2016). "Explore the Arctic with Operation Windmill". *Smithsonian Institution Archives*. 14 December 2020 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Operation Windmill***   
என்பதின் ஊடகங்கள் உள்ளன. 

* Operation Windmill
**சித்தானந்த சுவாமிகள்** என்பவர் 18ம் நூற்றாண்டில் வாழ்ந்த சித்தராவார். இவர் காரைக்கால் மாவட்டம் அக்கரைவட்டம் கிராமத்தில் இவரது சமாதியடைந்துள்ளார். அங்குள்ள சௌந்தரியவல்லி உடனுறை சோமநாதர் கோயிலின் மரத்தடியில் இவர் சமாதியடைந்தார். எனவே தற்போது அங்கு சமாதிக் கோயில் அமைக்கப்பட்டுள்ளது. இவர் செங்குந்தர் மரபை சேர்ந்தவர்.

இவர் சித்துகளை செய்வதில் வல்லவராகவும், சித்துகளை ஆனந்தமாக செய்வதாலும் சித்தானந்த சாமிகள் என்று அழைத்தனர். சித்தானந்தர் கடலூரில் பிறந்தவர். இவர் புதுவையில் முத்தையால்பேட்டையில் வாழ்ந்து வந்த முத்துக்குமாரசாமிப் பிள்ளையின் மனைவியின் கடுமையான வயிற்று வலியை நீக்கினார். அவர்களின் கோரிக்கைப்படி அவர்களின் வீட்டில் வசித்தார்.

முத்தையா முதலியார் என்பவர் சித்தர் மேல் மிகப்பற்றுடன் இருந்தார். அவருடைய மனைவி சித்தானந்தரை தன்னுடைய மகனைப் போல பாவித்து பசியைப் போக்க உணவளித்து வந்தார்.

இவருக்கு ஆவணி மாதத்தில் குருபூசை நடத்தப்படுகிறது.

புதுச்சேரி மாவட்டம் கருவடிக்குப்பத்தில் இவருக்கு கோயில் அமைக்கப்பட்டுள்ளது.

ஆதாரங்கள்
---------

1. ↑  சித்தர் சித்தானந்த சுவாமிகள் குருபூஜை 27 August 2012 தினமணி
2. ↑  19வது செங்குந்தர் சங்க மாநாடு மலர்
3. ↑  குரு சித்தானந்த சுவாமிகள் கோயில் மகா கும்பாபிஷேகம் தினமணி 30 January 2016

வெளி இணைப்புகள்
---------------

நக்கீரன் - புதுச்சேரி தந்த அற்புதச் சித்தர்
[*தொடர்பிழந்த இணைப்பு*]
**ஆவ்ரிதி சௌத்ரி** (பிறப்பு: ஏப்ரல் 4, 1998) இந்திய விளம்பர மாதிரி மற்றும் அழகுப் போட்டியின் வாகையாளர் ஆவார். செல்வி திவா சுப்ரா நேசனல் பட்டத்தினை 2020 ஆம் ஆண்டு வென்றார். 20 ஆகஸ்ட் 2021 அன்று போலந்தில் உள்ள மலோபோல்சுகாவில் நடந்த செல்வி சுப்ரநேஷனல் 2021 ஆம் ஆண்டு இந்தியாவைப் பிரதிநிதித்துவப்படுத்தி, பத்தாவது இடத்தைப் பிடித்தார்.

ஆரம்ப கால வாழ்க்கை மற்றும் கல்வி
--------------------------------

சௌத்ரி செயின்ட் சோசப் கான்வென்ட் பெண்கள் மேல்நிலைப் பள்ளியில் பயின்றார்.  பின்னர் இந்தூரில் உள்ள பிரெச்டீசு மேலாண்மை மற்றும் ஆராய்ச்சி நிறுவனத்தில் முதுகலை வணிக நிர்வாகத்தில் பட்டம் பெற்றார்.

பகட்டான ஆரவார காட்சி அல்லது அணிவகுப்பு
--------------------------------------

### மிசு திவா - 2020

ஒ2019 ஆம் ஆண்டில் செல்வி திவா - 2020 போட்டிக்காக, இந்தூர் மூலம் விண்ணப்பம் செய்து நகர இறுதிப் போட்டியாளராக தேர்வு செய்யப்பட்டார். மும்பையில் நடந்த இறுதிச் சுற்றில், அவர் சிறந்த 20 பிரதிநிதிகளில் ஒருவராக தேர்வு செய்யப்பட்டார்.   2020 ஆம் ஆண்டு பிப்ரவரி 22 ஆம் தேதி வெளிச்செல்லும் பட்டதாரிகள் செபாலி சூட் மற்றும் மிசு சுப்ரநேசனல் 2019 ஆன்டோனியா போர்சில்ட் அவர்களால் மும்பை அந்தேரியில் உள்ள யாசு ராசு ஓவிய அறையில் இறுதியாக செல்வி திவா சுப்ராநேசனல் 2020 என்ற பட்டத்தை வென்றார்.   

### செல்வி சுப்ரநேசனல் 2021

போலந்தில் உள்ள மலோபோல்சுகாவில் நடைபெற்ற செல்வி சுப்ராநேஷனல் 2021 என்ற போட்டியில் இந்தியாவைப் பிரதிநிதித்துவப்படுத்திய சவுத்ரி, பத்தாவது இடத்தைப் பிடித்தார்.

ஊடகம்
-----

2020 ஆம் ஆண்டில் டைம்சு ஆப் இந்தியா மிகவும் விரும்பத்தக்க பெண் பட்டியலில் பத்தாவது இடத்தைப் பிடித்தார்.

மேற்கோள்கள்
-----------

1. ↑  "Aavriti Choudhary profile at Miss Diva". *beautypageants.indiatimes.com*. 22 February 2020 அன்று பார்க்கப்பட்டது.
2. ↑  Vagisha Mishra (22 December 2019). "Miss Universe India 2020: The Finalists of Miss Diva 2020". 22 February 2020 அன்று பார்க்கப்பட்டது.
3. ↑  "Miss Diva 2020 is back for all the talented girls to make their grand career in the Glamour Industry". *The Hans India*. 20 November 2019.
4. ↑  "Adline Castelino to represent India at Miss Universe 2020 pageant". www.mangalorean.com. 23 February 2020.
5. ↑  "Crowning Moments from LIVA Miss Diva 2020 finale". *beautypageants.indiatimes.com*. 22 February 2020 அன்று பார்க்கப்பட்டது.
6. ↑  "Aavriti Choudhary crowned Miss Diva Supranational 2020". *beautypageants.indiatimes.com*. 22 February 2020 அன்று பார்க்கப்பட்டது.
7. ↑  "Aavriti Choudhary of Jabalpur bestowed with the title of Miss Diva Supranational by her predecessor Shefali Sood". *outlookindia.com*. 22 February 2020.
8. ↑  "The Times Most Desirable Women of 2020 - Times of India" (in en). .
**பாசூர் குலவிளக்கம்மன் கோயில்** தமிழ்நாட்டில் ஈரோடு மாவட்டம், பாசூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பல நூற்றாண்டுகளுக்கு முன்பு திருமூலர் பிரதிஷ்டை செய்து வழிபட்ட முத்தீஸ்வரர் சுவாமி உள்ளது இறைவனின் திருமேனியில் நவாக்கரி சக்கரம் என்னும் பஞ்சாட்சரம்,பஞ்சபூதம்,நவகோள்கள், பன்னிரண்டு ராசிகள், இருபத்திழு நட்சத்திரங்களை சூட்சமமாக வடிவமைத்து உருவாக்கினர் என்பதற்கு சான்றாக இன்னும் முத்தீஸ்வரர் சிலை உள்ளது.

திருகோவில் சுற்றுபுறச்சுவற்றில் மீன் சின்னம் இருப்பதை இன்றும் காண முடியும்.

[]

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
குறுக்கை என்னும் ஊரில் சங்ககாலத்தில் போர் நடந்த இடம் குறுக்கைப் பறந்தலை. போர்க்களத்தைச் சங்கநூல்கள் பறந்தலை என்று குறிப்பிடுகின்றன. 

* சிவன் கோயில்

அட்ட வீரட்டான சிவத்தலங்களில் குறுக்கை வீரட்டானம் என இது குறிப்பிடப்படுகிறது. மயிலாடுதுறைக்கு அண்மையில் உள்ள ஊர்.

இந்தக் குறுக்கை இக்காலத்தில் திருக்குறுக்கைப் பள்ளி என்னும் பெயருடன் விளங்குகிறது. திருஞான சம்பந்தர் திருநன்னிப் பள்ளிச் சிவனடியார்களை வணங்கிய பின் திருக்குறுக்கைச் சிவனை வழிபட வந்தார் எனப் பெரியபுராணம் குறிப்பிடுகிறது.

* சங்ககாலம்

எவ்வி என்னும் வள்ளல் மிழலை நாட்டை நீடூரைத் தலைநகராகக் கொண்டு ஆண்டுவந்தான். மிழலை நாடு இப்போது திருவீழிமிழலை என்று வழங்கப்படுகிறது. இந்த ஊருக்கு அண்மையில் அன்னியூர் என்னும் திருத்தலம் உள்ளது. அன்னி என்னும் அரசன் இதனை ஆண்டுவந்தான். அவன் பெயரால் இந்த ஊரின் பெயர் அமைந்துள்ளது.

இந்த அன்னிக்கும் பொதியமலை நாட்டு மன்னன் திதியன் என்பவனுக்கும் இந்தக் குறுக்கைப் பறந்தலை என்னும் ஊரில் போர் நடந்தது. போரில் அன்னி கொல்லப்பட்டான். எவ்வி அறிவுரையைக் கேளாமல் போரிட்டு அன்னி மாண்டான்.

அன்னி கோசர் குடி மன்னன். அவனது காவல்மரம் புன்னை. இந்தக் காவல்மரம் போரின்போது வெட்டி வீழ்த்தப்பட்டது.

* புலவர் காரி

இந்தக் குறுக்கையில் 15ஆம் நூற்றாண்டில் வாழ்ந்த காரி என்னும் புலவர் கணக்கதிகாரம் என்னும் நூலைச் செய்துள்ளார்.

காண்க
-----

* சங்ககால ஊர்கள்

அடிக்குறிப்பு
-------------

1. ↑  மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
**மொண்டிபாளையம் வெங்கடேசபெருமாள் கோயில்** தமிழ்நாட்டில் திருப்பூர் மாவட்டம், மொண்டிபாளையம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வெங்கடேசப்பெருமாள், ஸ்ரீதேவி, பூதேவி சன்னதிகளும், வேணுகோபாலர், சக்கரத்தாழ்வார், ஆஞ்சநேயர், தும்பிக்கை ஆழ்வார், மகாலட்சுமி, ஆண்டாள், வைகுண்டநாதர் சுவாமி, கருடாழ்வார் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி மூன்று காலப் பூசைகள் நடக்கின்றன. புரட்டாசி மாதம் முக்கிய திருவிழா நடைபெறுகிறது. [[தை மாதம்]] தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வினோத் மங்காரா (Vinod Mankara)** கேரளாவைத் தளமாகக் கொண்ட ஒரு இந்திய எழுத்தாளரும் திரைப்பட இயக்குனரும் ஆவார். ஆரம்ப காலத்தில் அச்சு ஊடகங்களில் பகுதிநேரப் பத்திரிகையாளராகத் தனது வாழ்க்கையைத் தொடங்கிய இவர் புது தில்லி, இந்தியாவின் பிற முக்கிய நகரங்களில் பணியாற்றியுள்ளார். மின்னணு ஊடகத்தில் இவரது தொழில்வாழ்க்கை சூர்யா தொலைக்காட்சியில் தொடங்கியது, அங்கு இவர் திட்ட மேலாளராகப் பணியாற்றினார். துபாயைத் தளமாகக் கொண்ட தொலைக்காட்சி நிறுவனமான மத்திய கிழக்கு தொலைக்காட்சியில் தலைமை மேலாளர், நிகழ்ச்சிகள் பொறுப்பிலும் இருந்துள்ளார். இந்தியாவிஷனில் தலைமைத் தயாரிப்பாளராகவும் பணிபுரிந்தார். இப்போது மலையாளத் தொலைக்காட்சி நிறுவனமான ஏசியாநெட்டில் மூத்த தயாரிப்பாளராக இருந்து வருகிறார். இவர் பாலக்காடு அருகே மங்காரா கிராமத்தைச் சேர்ந்தவர்.

திரைப்படவியல்
-------------

### இயக்குநர் பணிகள்

| ஆண்டு | படம் | பணிகள் | மொழி | குறிப்புகள் |
| --- | --- | --- | --- | --- |
| இயக்குனராக | தயாரிப்பாளராக | எழுத்தாளராக |
| 2010 | *கரையேலக்கு ஒரு கடல் தூரம்* | ஆம் | மலையாளம் | ஆம் | மலையாளம் |
| 2017 | *கம்போஜி* | ஆம் | ஆம் | மலையாளம் |
**டொயோடா உற்பத்தி முறைமை** (*Toyota Production System*) என்பது டொயோடா மோட்டார் கூட்டு நிறுவனத்தால் உருவாக்கப்பட்ட முறைமையாகும். இம்முறைமை நிறுவனர் சகிச்ஹி டொயோடா, அவரது புதல்வர் கிசிரோ டொயொடா மற்றும் அந்நிறுவனத்தின் பொறியாளர் டாயிசி ஒஹ்னோ என்பவர்களால் கூட்டாக உருவக்கபட்டதாகும்.

இம்முறைமை இரண்டாம் உலகப்போர் முடிந்தவுடன் உருவாக்கப்பட்டாலும், 1973ல் ஏற்பட்ட எரிபொருள் தட்டுபாடின்போதுதான் இதனுடைய முக்கியத்துவம் உணரப்பட்டது. இது டொயோடா நிறுவனத்தின் மேலாண்மை தத்துவம் மற்றும் செயல்முறையினை உள்ளடக்கியதாகும்.

இதனுடைய முந்தய பெயர் தகுந்த நேர (Just-in-Time) முறைமை என்று அழைக்கப்பட்டது. இம்முறைமையின் முக்கிய நோக்கம் விரயங்களை நீக்குதல், முரண்களை தவிர்த்தல், நடைமுறைகளின் மீது திணிக்கப்படும் அதிகப்படியான சுமைகளை நீக்குதல் என்ற மூன்று நோக்கங்களாகும். 

இத்ததுவம் பின் வரும் 7 வகையான விரயங்களை தெளிவாக விளக்கியுள்ளது.

1. அதிகபடியான உற்பத்தி

2. நகர்வு (இயந்திரத்தினுடைய அல்லது இயந்திர இயக்குநருடைய)

3. காத்திருப்பு (இயந்திரத்தினுடைய அல்லது இயந்திர இயக்குநருடைய)

4. ஊர்வு (செயல்களுக்கு இடையில் பொருள்களின் தேவையற்ற ஊர்வு)

5. அதிகபடியான செயல் முறை

6. இருப்பு (உற்பத்திக்கான மூலப்பொருள் அல்லது உற்பத்தியில் முழுமையடைந்த பொருள்)

7. திருத்தம் (மறு சீர் செய்தல்)
சுடுகாட்டு மல்லி
*லியூரோக்கிரிசுட்டீன்* (leurocristine) என்றும் அழைக்கப்படும் **வின்க்கிரிசுட்டீன்** (Vincristine) ஓர் வின்க்கா காரப்போலி ஆகும். காரப்போலிகள் என்பவை நைதரசனுள்ள உயிர்ப்புக்கூறுகள். வின்க்கிரிசுட்டீனின் வணிகப்பெயர் *ஆன்க்கோவின்* (Oncovin) என்பது 1963 முதல் வழக்கில் உள்லது. இது பிள்ளையார்பூ, *சுடுகாட்டு மல்லி*, நித்தியக்கல்யாணி அல்லது பீநாறி என்று கூறப்படும் *கேத்தராந்த்தசு ரோசீயசு* (*Catharanthus roseus*) எனப்படும் செடியிலிருந்து பெறப்படும் வின்கா-வகை காரப்போலி (ஆல்க்கலாய்டு) ஆகும். கேத்தராந்த்தசு ரோசீயசின் முந்தைய தாவரப்பெயர் *வின்க்கா ரோசியா* (*Vinca rosea*) என்பதால் இதன் பெயர்க்காரணம் விளங்கும். இது ஒரு இழையுருப்பிரிவு ஒடுக்கி; புற்றுநோய்க்கான வேதிச்சிகிச்சையில் இது பயன்படுத்தப் படுகிறது.

வரலாறு
------

பல நூற்றாண்டுகளாக இதன் மருத்துவப் பண்புகள் அறியப்பட்டிருந்தாலும், 1950-களில் கேத்தராந்த்தசு ரோசீயசு என்னும் சுடுகாட்டு மல்லிச்செடியின் கூறுகளை அறிவியல் முறைப்படி ஆய்ந்தபொழுது அதில் உள்ள 70 வகையான காரகங்கள் உயிருடலங்களில் இயைபுற்று தொழிற்படுவதை அறிந்தனர். சூலை 1963 இல் வின்க்கிரிசுட்டீன் என்னும் மருந்துப்பொருளை ஐக்கிய அமெரிக்க உணவு மற்றும் மருந்து பொறுப்பாட்சி நிறுவனம் ஆன்க்காவின் (Oncovin) என்னும் மருந்தாகக் கொள்ள ஏற்பு அளித்தது
. இம் மருந்தை சே.சி. ஆரம்சுட்ராங் (J.G. Armstrong) என்பவர் கண்டுபிடித்தார். இம்மருந்தை எலி லில்லி கும்பணி (Eli Lilly and Company) சந்தையேற்றியது.

இப்பக்கத்தில் பயன்படுத்தப் பட்டுள்ள கலைச்சொற்கள்
------------------------------------------------

* US Food and Drug Administration - ஐ.அ. உணவு மற்றும் மருந்து பொறுப்பாட்சி நிறுவனம்
* alkaloid - காரப்போலி
* trade name - வணிகப்பெயர்
* mitotic inhibitor - இழையுருப்பிரிவு ஒடுக்கி
* (biologically) live body - உயிருடலங்கள்
* act, react, interact - தொழிற்படுதல், வினைப்படுதல்
* marketing - சந்தையேற்றுதல், சந்தைசாற்றுதல்
* compnay = கும்பணி (கும்பினி)

மேற்கோள்களும் அடிக்குறிப்புகளும்
--------------------------------

1. ↑  Johnson IS, Armstrong JG, Gorman M, Burnett JP (1 September 1963). "The vinca alkaloids: a new class of oncolytic agents". *Cancer Res* **23** (8 Part 1): 1390–427. பப்மெட்:14070392. .
**சட்ட ஆட்சியச் சொற்களஞ்சியம்** (*Glossary of legal - administrative terms*) என்பது கு. சிவமணியால் உருவாக்கபட்ட நிர்வாகம், நீதித்துறை சொற்களைக் கொண்ட சொற் களஞ்சியம் ஆகும். இது 2012 ஆம் ஆண்டு புதுச்சேரி அரசால் வெளியிடப்பட்டது.

வரலாறு
------

இரண்டாவது ஆட்சிமொழி ஆணையத்தின் தலைவராக நீயரசர் மகராஜன் இருந்தபோது சட்டங்களை தமிழில் மொழிபெயர்க்கும் பணிக்கு மொழிபெயர்ப்பாளராக கு. சிவமணியை கொண்டுவந்தார். அவர் சட்டங்களை மொழிபெயர்க்கும் பணியிலும், பிறர் மொழிபெயர்ப்பை சரிபார்த்தல் போன்ற பணிகளிலும் ஈடுபட்டார். அப்போது நீதியரசர் மகராஜன் பரிந்துரைத்த தனித் தமிழ் சொற்களை கு. சிவமணி குறித்துவைத்து வந்தார். 1990இல் தமிழக அரசுப் பணியிலிருந்து கு. சிவமணி ஓய்வு பெற்றார். புதுவையில் அயல் பணியில் இருந்த கு. சிவமணிக்கு புதுச்சேரி அரசு இரண்டாண்டு பணி நீட்டிப்பு வழங்கி அவரிடம் இருந்த குறிப்புகளைக் கொண்டு சட்ட ஆட்சியச் சொற்களஞ்சியம் உருவானது. இது மாணவர்களுக்கான அகராதி, வழக்கறிஞர்களுக்கு வழிகாட்டி, மொழிபெயர்ப்பாளர்களுக்கு கையேடு என வெவேறு நோக்கங்களுக்காக பயன்படும் வகையில் தலைமைப் பதிப்பாசிரியராக இருந்து கு. சிவமணி உருவாக்கி 2002 இல் அப்பணியை முடித்தார். பத்தாண்டுகள் கழித்து 1391 பக்கங்கள் கொண்ட இந்த நூலை 27 ஏப்ரல் 2012 அன்று புதுவை முதலமைச்சர் என். ரங்கசாமி வெளியிட்டார்.

மேற்கோள்கள்
-----------

1. ↑  ஆய்வறிஞர் கு. சிவமணிக்கு தேவநேயப் பாவாணர் விருது புதுச்சேரி தமிழ் அமைப்பினர் வாழ்த்து, செய்தி இந்து தமிழ் 2021 சனவரி 20
2. ↑  சட்டம் - ஆட்சியச் சொற்களஞ்சியம்: 20 ஆண்டு கால உழைப்பு; 10 ஆண்டு காத்திருப்பு!- கு.சிவமணி பேட்டி, செல்வ புவியரசன், இந்து தமிழ் 2021 பெப்ரவரி 28
**பெரம்பூர் தொடருந்து நிலையம்** (*Perambur railway station*) இந்தியாவில் தமிழ்நாட்டின் தலைநகரமான சென்னையில் பெரம்பூர் பகுதியில் அமைந்துள்ளது. சென்னையின் முக்கிய இரயில் நிலையங்களில் இதுவும் ஒன்றாகும். சென்னை புறநகர் இரயில்வே வலைப்பின்னலில் சென்னை கடற்கரை/சென்னை மத்திய-அரக்கோணம் பிரிவில் இது உள்ளது. பயணிகள் நிலையயமான இங்கு நகர இரயில்வே காலனி, தெற்கு இரயில்வே தலைமையக மருத்துவமனை மற்றும் அதன் சார்பு இரயில் பெட்டி தொழிற்சாலை இரயில் நிலையம் , பெரம்பூர் இயந்திரப் பணிமனை இரயில் நிலையம் ஆகியனவும் உள்ளன. இவ்வழியாகச் செல்லும் புறநகர் இரயில்கள் இங்கு நின்று செல்கின்றன. தொலை தூர இரயில்களில் பலவும் இங்கு சில நிமிடங்கள் நின்று செல்கின்றன.

வரலாறு
------

பெரம்பூர் தொடருந்து நிலைய நடைபாதை எண் 1
இராயபுரம் இரயில் நிலையத்திற்கு அடுத்து மிகவும் பழமையான இரண்டாவது இரயில் நிலையமாக பெரம்பூர் தொடருந்து நிலையம் சென்னை மாநகரில் அமைந்துள்ளது. தெற்கு தொடர் வண்டி துறையின் இயந்திரம், பார வண்டி, வண்டி, இரயில் பெட்டி மற்றும் பணிமனைகள் போன்றவற்றுக்காக 1860 ஆம் ஆண்டுகளில் பெரம்பூர் இரயில் நிலையம் கட்டப்பட்டது. 1979 ஆம் ஆண்டு நவம்பர் மாதம் 29-ஆம் தேதி, சென்னை சென்ட்ரல்-திருவள்ளூர் பிரிவின் பாதை மின்மயமாக்கப்பட்டு மின்சாரத் தொடர் வண்டி போக்குவரத்து தொடங்கியது.

தொடருந்து நிலையம்
-----------------

பெரம்பூர் இரயில் நிலைய பெயர்ப் பலகை
பெரம்பூர் இரயிநிலைய நுழைவாயில்
எம்.ஜி. இராமச்சந்திரன் மத்திய இரயில் நிலையம்' எழும்பூர் இரயில் நிலையம்', தாம்பரம் இரயில் நிலையம் மற்றும் மாம்பலம் ஆகிய இரயில் நிலையங்களுக்கு அடுத்ததாக ஐந்தாவது மிகப்பெரிய இரயில் நிலையமாக பெரம்பூர் இரயில் நிலையம் உள்ளது. 2019 ஆம் ஆண்டு நிலவரப்படி ஒவ்வொரு நாளும், சுமார் 40,000 பயணிகள் த நிலையத்தைப் பயன்படுத்தினர். 140 புறநகர் இரயில் சேவைகள், 29 தொலைதூர இரயில் சேவைகள் என பெரம்பூர் நிலையம் பரபரப்புடன் செயல்படுகிறது.

சேவைகள்
-------

இரயில் எண் 66021 சென்னை சென்ட்ரல்-திருப்பதி உள்ளூர் விரைவு தவிர பெரம்பூர் நிலையத்தின் வழியாகச் செல்லும் அனைத்து புறநகர் ரயில்களும் இங்கு நிறுத்தப்படுகின்றன. பல நீண்ட தூர இரயில்கள் இந்த நிலையத்தில் நிறுத்தப்படுகின்றன.

மேற்கோள்கள்
-----------

1. 1 2  "IR Electrification Chronology up to 31.03.2004". *History of Electrification*. IRFCA.org. 17 Nov 2012 அன்று பார்க்கப்பட்டது.
2. 1 2 3 4  Madhavan, D. (3 April 2013). "Perambur railway station to get more entrances, shelters, lights". *The Hindu* (Chennai). .
3. ↑  "Go northwest, but don't take a train". *The Times of India* (Chennai). 27 April 2013. .
4. ↑  "indiarailinfo.com – Trains at Perambur". indiarailinfo. 16 February 2019 அன்று பார்க்கப்பட்டது.
5. ↑  "Lack of amenities at Perambur hits rail passengers". The New Indian Express. 10 March 2018. .
**பெரி. சிவனடியார்** (7 செப்டம்பர் 1929 - 19 மார்ச் 2004) தமிழகக் கவிஞர் ஆவார். *பொன்னி* எனும் இலக்கிய இதழ் இவரை பாரதிதாசன் பரம்பரைக் கவிஞர்களுள் ஒருவர் என அறிமுகப்படுத்துகிறது.

பிறப்பும் இளமையும்
------------------

சிவகங்கை மாவட்டம் புதுவயல் கிராமத்தில் பெரியண்ணன்-விசாலாட்சிக்கு மகனாக 1929 ஆம் ஆண்டு, செப்டம்பர் 7 ஆம் நாளில் பிறந்தார். தமிழ்ப் பேராசிரியராகப் பணியாற்றிய இவர் பள்ளிப் பருவம் முதலாகவே கவிதை எழுதும் ஆர்வம் கொண்டவர். தம் வாழ்நாளில் சுமார் 500 க்கும் மேற்பட்ட கவியரங்குகளில் பங்குப் பெற்றுள்ளார்.

தமிழ்ப் பணிகள்
--------------

மதுரை (1981), தஞ்சாவூர் (1995) ஆகிய இடங்களில் நடைபெற்ற உலகத் தமிழ் மாநாடுகளில் பங்கு பெற்றியுள்ளார். வடமொழி செல்வாக்கிலிருந்தும் இந்தி ஆதிக்கத்திலிருந்தும் தமிழ் மீட்சி இயக்கத்திற்குப் பாட்டு எழுதிய பலருள் இவர் பாட்டும் பலரால் பாராட்டப்பெற்றுள்ளது. வான்மதி, அன்புதென்றல், பொன்னி, மாதவி, தமிழ்ச்செய்தி, கண்ணதாசன் உள்ளிட்ட பல இதழ்களில் நூற்றுக்கும் மேற்பட்ட கவிதைகள் எழுதியுள்ளார்.

படைப்புகள்
----------

### கவிதை நூல்கள்

* கனிக்குவியல்
* முருகாஞ்சலி
* சக்தி சரணங்கள்
* சக்தியும் மைந்தனும்
* பரமகுருசுவாமி பதிகம்முதலிய பல.

### நாடகம்

* அவளுக்காக

பட்டங்கள்
---------

* திருப்பனந்தாள் பாவலர் மன்றம் - சிந்தனைக் கவிஞர்
* மதுராந்தகம் குருபழநி ஆதீனம் - கவிஞரேறு
* தமிழக அரசு இவருக்கு 1985 இல் *திருக்குறள் நெறித்தோன்றல்* எனும் விருதினையும்,1991 இல் பாவேந்தர் விருதினையும் அளித்துள்ளது.

பெற்ற பாராட்டுகள்
-----------------

கண்ணதாசன் இவர் கவித்திறனைப் பாராட்டி ஒரு பாடல் இயற்றியுள்ளார். அப்பாடல்:

சிவனடியான் சிவனடியான் என்கின் றாரே'
சிவனுக்கோ இவனடியான் இல்லை இல்லை
இவன்பாடும் பாடல்களைச் சிவனும் கேட்பான்
என்பதனால் இவனுக்கே சிவன் அடியான்
என்பதாகும்.

இறப்பு
------

2004 ஆம் ஆண்டு, மார்ச் மூன்றாம் நாளன்று இவர் இறந்தார்.

மேற்கோள்கள்
-----------

1. ↑  இருபதாம் நூற்றாண்டு பாவேந்தர் பாராதிதாசன் பரம்பரை-செம்மொழி சிறப்பிதழ்-த சண்டே இந்தியன்-2010 பக்கம்-44.
2. ↑  முனைவர் மு.பழனியப்பன்-சிந்தனைக் கவிஞர் பெரி.சிவனடியான்-கலைஞன் பதிப்பகம்-2016.

வெளியிணைப்புகள்
---------------

* பாரதிதாசன் பரம்பரை ---முனைவர் முபழனியப்பன் ---- தொகுப்பு கவிதை மலர் நமது கவிஞகர்களுக்கு
**நம்மஊருசெய்தி** இந்தியாவில் மயிலாடுதுறை நகரிலிருந்து 1994 முதல் வெளிவந்து கொண்டிருந்த மாத இதழாகும்.

ஆசிரியர்
--------

* முனைவர் அ. அய்யூப் (நீடூர்)

பெயர்
-----

மயிலாடுதுறை நம்மஊருசெய்தி

சிறப்பம்சம்
-----------

இந்தியாவில் ஒரு சிற்றூரை மையமாகக் கொண்டு அந்த ஊரின் செய்திகளுக்கு முக்கியத்துவம் கொடுத்து வெளிவரத் தொடங்கிய முதல் மாத இதழாக மயிலாடுதுறை நம்மஊருசெய்தி கருதப்படுகிறது. நான்கு முதல் ஆறு பக்கங்கள் வரை தினசரி நாளிதழ் அளவில் மாதந்தோறும் வெளி வந்தது.

உள்ளூர் செய்திகளும், பேட்டிக் கட்டுரைகளும், விளம்பரங்களும் இதழில் வெளியாகின. உலகத் தமிழ்ப் பண்பாட்டுக் கழகம் என்ற அமைப்பைச் சேர்ந்த முனைவர் அ. ரபியுதீன் எழுதிய நினைத்தேன் எழுதுகிறேன் மற்றும் ஆசிரியர் முனைவர் அ. அய்யூப் தொடர்ந்து எழுதி வந்த ‘ஆசிரியர் பேசுகிறேன்’ என்ற பத்திகள் பெரும் வரவேற்பைப் பெற்று தனிப் நூற்களாகவும் வெளியாகின.

1994-ஆம் ஆண்டு கவிப் பேரரசு வைரமுத்து குத்து விளக்கேற்றித் தொடங்கி வைத்த இந்த மாத இதழ் கடந்த 2010-ம் ஆண்டு வரை தொடர்ந்து வெளியாகியது. அதன் பிறகு நிர்வாகக் காரணங்களுக்காகத் ‘தற்காலிகமாக’ நிறுத்தி வைக்கப்படுகிறது என்னும் ஆசிரியர் குறிப்புடன் நிறுத்தப்பட்டது.

மயிலாடுதுறை நம்மஊருசெய்தியில் பணி புரிந்த பல செய்தியாளர்கள் தற்போது ஏனைய பத்திரிகைகளிலும், நாளிதழ்களிலும், தொலைக்காட்சிகளிலும் பணி புரிந்து வருகிறார்கள். மக்கள் தொலைக்காட்சியின் முதன்மை நிர்வாக இயக்குநராகப் பணியாற்றி வரும் கோமல் அன்பரசன், நம்மஊருசெய்தி இதழில் பயிற்சி பெற்றவர் என்பது குறிப்பிடத்தக்கது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-12-18 அன்று மூலம் பரணிடப்பட்டது. 2014-11-05 அன்று பார்க்கப்பட்டது.
**சத்தி நிபாத அகவல்** என்னும் நூல் தி௫க்கயிலாய பரம்பரை வேளாக்குறிச்சி ஆதீன கு௫ முதல்வர் சத்திய ஞானியின் ஞானாசிரியன் காவை அம்பலவாணத் தம்பிரான் என்பரால் 14ஆம் நூற்றாண்டில் எழுதப்பட்டது. ‘சத்தி நிபாதம்’ என்னும் தொடருக்குத் ‘**திருவருள் பதிதல்**’ என்பது பொருள். ஆன்மாவில் திருவருள் பதியவேண்டும் என விரும்புவர். இதற்கு என்ன செய்யவேண்டும் எனக் கூறுவது இந்த நூல்.

சிவப்பிரகாசம் என்னும் நூல் சத்தி நிபாத நிலைகள் நான்கினைக் கூறுகிறது. பின்னர் சிவப்பிரகாசம் நூலின் ஆசிரியரான உமாபதியாரின் மாணாக்கர் அம்பலவாணத் தம்பிரான் தலைப்பில் காணும் அகவல் நூலைச் செய்தார். சத்தி நிபாத அகவல் நூலின் காலத்துக்குப் பின்னர் வாழ்ந்த சம்பந்த முனிவர் இயற்றிய சிவானந்தமாலை என்னும் நூல் இந்த அகவல் நூலைப் பற்றிக் கூறுகிது. 

இந்த அகவல் நூல் ஆசிரியப்பாவால் அமைந்த்து. 76 அடிகள் கொண்டது. இந்த நூல் இரு பிரிவாக அமைந்துள்ளது. முதல் பிரிவு திருவருள் ஆன்மாவில் பதிய என்ன செய்யவேண்டும் எனக் கூறுகிறது. சரியை, கிரியை, யோகம், ஞானம் என்னும் நான்கு வழிகளைப் பின்பற்றி ஆன்மாவில் திருவருளைப் பதியவைத்துக்கொள்ளலாம் என இப்பகுதி விளக்குகிறது. இரண்டாம் பகுதி முத்தி நம்மை வந்தடையும் முறைமையை எடுத்துரைக்கிறது. திருவருள்தான் முத்தி.
இந் நூலாசிரியர் சிவானந்தமாலை செய்தவரின் மாணாக்கர் ஆதலால் அந்த நூலின் கருத்துக்களையே வழிமொழிகிறார்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005.